На основу члана 27., 29. и 36. Закона о јавној својини („Службени гласник РС“,бр.72/2011,88/2013,105/2014,108/2016,113/2017 и 95/2018) члана 46. Закона о локалној самоуправи („Службени гласник РС“, број 129/2007, 83/2014 и 47/2018) и члана 3. Одлуке о условима прибављања и отуђења непокретности у јавној својини , отуђења покретних ствари у јавној својини давања у закуп у јавној својини и поступцима јавног надметања прикупљања писмених понуда и непосредне погодбе („Службени лист Града Ниша“, број 78/2012 и 58/2019) и члана 40. Статута општине Гаџин Хан („Службени лист града Ниша“, број10/19 и 101/19)

Скупштина општине Гаџин Хан на седници одржаној 27. новембра 2020. године донела је

О Д Л У К У

о прибављању непокретности земљишта у корист јавне својине путем непосредне погодбе ради реализације Пројекта индустријске зоне-радне зоне „Север“ Гаџин Хан

 Члан 1.

 Предмете ове Одлуке је приватно земљиште у грађевинском подручју које се налази на катастарским парцелама:

КО Гаџин Хан и КО Тасковићи:

1653/5,1637,1635,1628,1701,1634,1629,1633/1,1630,1627/1,1626/1,1626/2,1626/3,1625,1624/1,1623/1,1622,1621/1,1620/1,1619/1,1617/1,1615,1616/1,1606/1,1651/1 и 1652/1.

Члан 2.

 Прибавити путем непосредне погодбе непокретности из члана 1. ове Одлуке по тржишним условима у корист јавне својине ради реализације Пројекта индустријске зоне –радне зоне „Север„ Гаџин Хан које су планиране Просторним планом општине Гаџин Хан („Службени лист града Ниша“, број 69/2012).

Члан 3.

 Предметне непокретности прибавиће се у јавну својину општине Гаџин Хан непосредном погодбом по тржишним условима из разлога што наведене катастарске парцеле по својим карактеристикама и Просторном плану општине Гаџин Хан („Службени лист града Ниша“, број 69/2012), једино одговарају потребама изградње индустријске зоне –радне зоне „Север „ Гаџин Хан.

Члан 4.

Формира се Комисија ради спровађења ове одлуке у саставу :

-Александар Ранђеловић, председник комисије

-Сања Стаменковић, члан

-Тони Станковић , члан

 Комисија је у обавези да по окончаном поступку непосредне погодбе записник са одговарајућим предлогом достави Општинском већу општине Гаџин Хан, као предлагачу Одлуке.

Члан 5.

Овлашћује се председник општине Гаџин Хан , Милисав Филиповић , да у име и за рачун општине Гаџин Хан са власницима предметних непокретности закључи уговор о купопродаји предметних непокретности и исти пред надлежним Јавним бележником потпише и овери.

 Члан 6.

Ову Одлуку објавити у „Службеном листу Града Ниша“.

Број:06-464-256 /2020-II

У Гаџином Хану, дана 27.11. 2020.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић, с.р.